AZ ARCHÍV FELVÉTELEK A MÁSODIK VILÁGHÁBORÚ SORÁN KÉSZÜLTEK.
DIGITÁLIS KÉPTECHNOLÓGIÁVAL JAVÍTOTTÁK FEL ŐKET.
1940. JÚNIUS 22. FRANCIAORSZÁG KAPITULÁL
SZEPTEMBER 7. A LONDONI BLITZ KEZDETE
BOMBÁZZÁK LONDONT
1941. DECEMBER 7. BOMBÁZZÁK PEARL HARBORT
JAPÁN MEGTÁMADJA AZ USA-T
1944. JÚNIUS 5.
Hús vagytok a…
A parton vagytok már? Vége.
Winston?
Winston!
Nem fekszik le?
Winston?
Tudja, hogy mire felébred…
20 000 brit fiatal…
életét vesztette?
CHURCHILL ÉS A HÁBORÚ
Sosem adjuk meg magunkat!
Az Overlord hadművelet beindítása volt a legfontosabb tett és kötelesség.
A GYŰRŰ BEZÁRUL
A félelmetes ár, amit emberi életekben és vérben fizettünk
az első világháború nagy offenzíváiért, örökre az elmémbe vésődött.
Churchillt mindig is kísértette Gallipoli. Hatalmas fiaskó volt.
Ahogy közeledett az Overlord hadművelet, vagyis a normandiai partraszállás napja,
rettegni kezdett, hogy vérfürdő lesz…
SZERZŐ
…és hogy olyasmibe kezdett, amiből súlyos katasztrófa lehet.
Ha belevágunk az Overlord hadműveletbe,
elsöprő erővel kell lecsapnunk.
FRANCIAORSZÁG TENGERPARTJA
De bárhogy is csapkodja a vihar erődünk falait,
ez a csata lesz, ellenfeleink ördögi ármánykodása ellenére,
a Német Birodalom legnagyobb győzelme.
Az európai kontinens ura továbbra is Németország.
A szövetségeseknek muszáj megvetniük a lábukat a parton…
TÖRTÉNÉSZ
…hogy felszabadíthassák Nyugat-Európát.
ANGLIA 1944 MÁJUSA
Egész Dél-Anglia óriási katonai táborrá változott…
A GYŰRŰ BEZÁRUL
…ahol jól képzett, lelkes seregek várták,
hogy a tenger túloldalán megharcoljanak a németekkel.
Churchill mindig is tervezte, hogy egy nap nagy erővel tér vissza a kontinensre,
de csak akkor akart belevágni…
SZERZŐ
…amikor 100%-ig biztos lehetett a sikerben.
Egy ilyen műveletet nem lehet félvállról venni,
mert akkor győzhetnek a németek.
Mérlegelte: elég fontos ez az ügy, hogy igazolja ennyi élet feláldozását?
És szerintem Churchill úgy látta, hogy igen.
Az ellenségnek tudnia kellett arról, hogy nagyszabású invázió készül.
A GYŰRŰ BEZÁRUL
Titokban kellett tartanunk a támadás helyszínét és idejét,
és el kellett hitetnünk, hogy máshol akarunk partra szállni,
illetve egy másik időpontban.
Nem volt túl sok választásuk. Calais a logikus döntés.
Mivel ez van a legközelebb Angliához,
a németek is ezt tartják a legvalószínűbb helyszínnek,
ám végül Normandiát választják.
Itt jobbak az esélyek, mert Calais-nál túl erős a védelem.
PROFESSZOR
Háborús időkben az igazság olyan értékes…
A GYŰRŰ BEZÁRUL
…hogy mindig a hazugság testőreivel kell védelmezni.
Így kitaláltak egy megtévesztési tervet, a Testőr hadműveletet.
Össze akarták zavarni a németeket, hogy ne tudják kiépíteni a védelmet.
Churchill elméje roppant aktív volt.
Imádott intrikákat kidolgozni a legkülönbözőbb cselszövésekhez.
A brit kettős ügynökök mindenféle blődséget beadnak a németeknek,
hazugságokat terjesztenek, hogy hol és mikor lesz az invázió.
A kiváló Patton tábornokot leküldik Délkelet-Angliába
egy komplett kamu hadsereggel.
Semmije nincs, csak felfújható tankjai és faszárnyakból összetákolt repülői.
Szimulált csapatkoncentrációkat, álhajók flottáit…
A GYŰRŰ BEZÁRUL
…hamis rádióbeszélgetéseket, mindent bevetettünk.
Eisenhowert nevezik ki a normandiai invázió élére.
Ő irányította az észak-afrikai partraszállást,
ő volt a rangidős parancsnok Szicília megszállásánál is,
tehát két sikeres inváziót tudhat maga mögött.
Eisenhower szemszögéből nézve
Nagy-Britannia fontos ugródeszka volt a kontinens felszabadításához,
így Churchillnek ki kellett jönnie Eisenhowerrel,
Eisenhowernek meg Churchill-lel.
Volt egy politikai és egy katonai érdek. Sok feszültség lehetett köztük.
Churchill önmagát katonai vezetőnek is tartja,
de itt most nem ő dirigál.
Ő mostanra már megtette a magáét, úgymond.
Eisenhower próbálja irányítani Churchillt.
De ez a képesség nem sokaknak adatott meg.
Egy olyan személyiséget, mint Churchill…
TÖRTÉNÉSZPROFESSZOR
…nem könnyű kontrollálni.
„A döntést meghoztuk, most lássunk hozzá a kivitelezéshez.”
Éreztem, hogy a háború egyik csúcspontján vagyunk.
A GYŰRŰ BEZÁRUL
A D-nap közeledtével egyre nagyobb lett a feszültség.
Eisenhower felmondással fenyegetőzik,
hogy Rooseveltnek eszébe ne jusson elpártolni tőle,
és fejest ugrani Churchill valamelyik haditervébe.
Roosevelt hallgat Eisenhowerre,
Churchill pedig végső soron kénytelen hallgatni Rooseveltre.
Amerika addigra már magához ragadja a kormányrudat.
Már nem Nagy-Britannia a vezető stratégiai partner a háborúban,
és egyre inkább Amerika veszi át az irányítást.
Valószínű, hogy a háború elején Roosevelt felnézett Churchillre.
SZERZŐ
Ő volt a fickó, aki szembeszállt Hitlerrel,
és nagyon híres ember lett belőle.
De az amerikai hadsereg hatalmas erőfölénye azt jelentette,
hogy Churchill szép lassan alárendelt státuszba került.
Amikor a D-napot tervezték titokban…
CHURCHILL UNOKÁJA
…Churchill azt mondta, ott akar lenni.
Egy férfinak, aki kiveszi részét
a háború súlyos és szörnyű döntéseinek meghozatalában,
szüksége van felfrissítő kalandokra.
És szüksége van a vigaszra is, hogy bár annyi embert küld a halálba,
legalább részben osztozik a veszélyekben.
Mindig ott akart lenni az események sűrűjében,
ebben sohasem változott meg.
Már fiatalon is ilyen volt. Imádta a csatát.
Utálom kimondani, de imádta a harcmezőt.
Bizonyára az az adrenalinmennyiség, amit Dél-Afrikában felhalmozott,
élete végéig kitartott.
1944. JÚNIUS 6. A D-NAP REGGELE
Ott kéne lennem.
Ott kéne lennem azon a hajón, amikor leadják az első sortüzet.
Ez lesz a történelem legnagyobb inváziója, és én itt vagyok, csapdába estem.
Ez mind a király hibája.
Attól tartok, egyetértek a királlyal.
Az ország nem engedheti meg, hogy egy golyó kilyukassza a maga fejét.
- Így is hajlamos elveszíteni. - De miért szól bele?
Nem csak a király ellenezte. Eisenhower sem akarja.
De a királyé volt a döntő szó, nem?
Jogom van elmenni, ha akarok,
de tudta, hogy nem tagadhatom meg a király parancsát.
Ha ez jelent valamit magának,
én örülök, hogy nincs egy cirkálón, amit épp bombáznak.
Tegyük fel, hogy balul sül el.
Mi van, ha rosszul számoltunk?
Ha partra sem érünk? Vagy hónapokig kínlódunk a parton, mint Gallipoliban?
- Ott kell lennem! - Tényleg, Winston? És mit tenne?
Csak egy néző lenne.
Az embereknek itt van szükségük magára.
A fiaik, a férjük, az apjuk harcol abban a csatában.
Ki beszél velük, ha nem maga?
Magának mindenre van válasza.
Gondolom, nem ebben akar hajót kormányozni Franciaországba.
Megtehetném, ha akarnám.
Köszönöm!
A Térképszobába megyek. Talán már tudnak valamit.
Nem nehéz megérteni Eisenhowert: „Már csak az hiányzik a harctéren,
hogy aggódnunk kelljen a brit miniszterelnökért is.”
Hihetetlen levelezést folytatott VI. György királlyal.
VOLT BRIT MINISZTERELNÖK
A király végül bevetette minden tekintélyét,
Churchillnek pedig engedelmeskednie kellett.
D-NAP 1944. JÚNIUS 6.
1944. június 6-a a 20. század legfontosabb napja volt.
A demokrácia sorsa hajszálon függött.
Egy derék ifjú a Catskill pékségből…
Churchillnek már volt tapasztalata hasonló műveletekben.
Ha balul üt ki, sokáig nem jöhet szóba egy második kísérlet.
Bármi lehetséges.
Aggódik, hogy a brit és amerikai fiatalok „virága”, mert így hívja őket,
életüket vesztik a francia partoknál,
és a vérük pirosra festi a hullámokat.
A csata, ami most elkezdődött,
léptékében és intenzitásában még hetekig folyamatosan növekedni fog,
és nem bocsátkoznék találgatásba a kimenetelét illetően.
ZAJLIK AZ EURÓPAI INVÁZIÓ
Nagy izgalom övezte a franciaországi partraszállást,
amelyről mindenki tudta, hogy már elkezdődött.
Gigantikus légicsapások,
irdatlan haditengerészeti tűzerő koncentrációja a térségben,
jól képzett csapatok.
Mindent megtettek, hogy garantálják a művelet sikerét.
A megtévesztő akciók miatt
a németek nem tudták, hol és mikor csapnak le rájuk.
A szövetségeseknek sikerült hídfőállásokat létrehozni,
mielőtt a nácik érdemben reagálhattak.
Számoltak azzal, hogy jelentős veszteségeik lesznek.
És a roppant heves harcok ellenére az Omahán, egyik amerikai partszakaszon,
a partraszállás elég jól ment.
A szövetségesek itt megvetik a lábukat, és végül majd innen törnek ki.
A D-nap elképesztő siker lett.
Ma már magától értetődőnek vesszük a D-napot és a D-nap sikerét.
Pedig egy normandiai kudarc 1944-ben jócskán meghosszabbította volna a háborút,
és a bukását jelenthette volna úgy Churchill, mint Roosevelt kormányának.
Röviddel az invázió után Churchill elutazott Normandiába.
Churchill ott akart lenni az akció közelében, mint mindig.
Ezt képtelen volt kihagyni.
Gratulált mindenkinek, aki részt vett a műveletben,
köztük Montgomery tábornoknak, a brit erők főparancsnokának.
Montgomerynek elég nagy egója volt,
és kétlem, hogy Churchill túl sokat tépelődött volna
a rangban alatta állók egója miatt.
Állítólag Churchill egyszer itallal kínálta Montgomeryt,
aki így utasította el: „Nem iszom, nem dohányzom, 100%-osan fitt vagyok.”
Churchill sem hagyta magát: „Én iszom, dohányzom, így 200%-osan fitt vagyok.”
Ez a kis szóváltás jól érzékelteti Churchill harcias és versengő természetét.
1944. JÚNIUS 6.
A SZÖVETSÉGESEK BENYOMULNAK FRANCIAORSZÁG BELSEJÉBE
AZ AMERIKAI PÁNCÉLOSOK ELÉRTÉK PÁRIZS KÜLVÁROSÁT
1944. AUGUSZTUS 25.
Párizs immár szabad.
A lakosság összesereglett a felszabadítók üdvözlésére.
Hirtelen jóval több amerikai harcol Nyugat-Európában, mint brit.
És Churchill úgy érzi, hogy kezd megkopni a tekintélye.
Csak olyankor veszekszem az amerikaiakkal…
LEVÉL CLEMENTINE-HEZ, 1945
…amikor csorbítani akarják esélyeinket a dicsőség elnyerésére.
Mindig is törekedtem egyenlőségünk megőrzésére,
de mit lehet kezdeni egy oly hatalmas nemzettel,
amelynek népessége csaknem háromszorosa a tiednek?
Mindig az erősebb entitás szerzi meg a vezetést.
És Dwight Eisenhower volt azon erők tábornoka,
amelyek végül felszabadították Európát Hitler alól.
Valószínűleg azért, mert mi voltunk az erősebb ország.
1944-ben, ahogy a szövetségesek elkezdték felszabadítani a kontinenst,
Winston Churchill tudomást szerzett Auschwitzról.
A Külügyminisztérium,
illetve néhány lengyel szökevény révén jutott a hír a Nyugat tudomására.
A Miniszterelnök a Külügyminiszterhez.
LEVÉL ANTHONY EDENHEZ
Kétségtelen, hogy ez a bűntény a legnagyobb és legszörnyűbb,
amit valaha is elkövettek a világtörténelem folyamán.
És a tudomány gépezetének segítségével vitték véghez.
Tétessék közhírré,
hogy mindenkit, akinek köze volt hozzá, levadászunk és kivégzünk.
Sokan bírálták Churchillt, hogy nem tett többet,
miután világossá vált,
hogy a koncentrációs táborokban nemcsak degradálás,
megaláztatás és kényszermunka zajlott,
hanem tömeges kivégzések is.
És az 1940-es évek elején már lehetett tudni erről.
De nem sokat lehetett tenni.
Sokak szerint bombázással kellett volna kiszabadítani a haláltáborok foglyait.
BIRKENAU - SS BARAKKOK
Churchill azt mondja Anthony Edennek, a külügyminiszterének:
„Kérjen el bármit a Légierőtől, és hivatkozzon rám!”
Foglalkoztatta a dolog.
De felmerült, hogy lehet-e kizárólag a gázkamrákat bombázni?
Vagy eltalálnák a barakkokat is, és elpusztítanák a zsidó rabokat?
Úgy lehetett mielőbb véget vetni a holokausztnak,
ha mielőbb véget vetnek a háborúnak.
Ezzel érveltek.
Ez volt az egyik nehéz erkölcsi döntés, amit a háborúkban meg kell hozni.
És nyilván máig megkérdőjelezhető.
KELETI FRONT 2 HÉTTEL A D-NAP UTÁN
Sokat beszélünk a D-napról. De arra alig emlékszünk, hogy a Szovjetunió
ekkor vívta a hadviselés-történet legnagyobb csatáját a keleti fronton.
Egy hónap alatt félmillió áldozatot szedtek a német hadseregtől.
Tehát a partraszállás alatt ez történik keleten.
A Szovjetunió feltartóztathatatlanul tör előre.
Kelet-Európa, Lengyelország, a Balkán, mind szovjet irányítás alá kerülhetnek.
Ki ér előbb Berlinbe, mekkora területet szakít le útközben?
Ettől függ a háború utáni világ.
Nagyon fontosnak tartom,
hogy amikor kezet rázunk az oroszokkal,
arra minél keletebbre kerüljön sor.
Nem jut eszembe még egy pillanat,
amikor a háború terhe nyomasztóbb súllyal nehezedett volna rám.
Churchill nem akarta, hogy a Birodalom az ő idejében essen szét.
SZERZŐ
De lényegében el kellett zálogosítania a Birodalmat a túléléshez,
amikor egyedül harcoltak a nácik ellen, várva, hogy a világ csatlakozzon.
Nagy-Britannia már másodlagos szereplő. A világ hajdan legerősebb birodalma…
BESZÉDÍRÓ
…tényleg kezd szigetté válni.
Vajon az új világban a Szovjetunió és az USA játsszák a főszerepet,
és Anglia csak nézi?
Egy viktoriánus imperialista számára ezzel nagyon nehéz megbékélni.
A Churchill és Roosevelt közötti kapcsolat
kezdett hidegebbé válni 1944 őszén.
Churchill úgy érzi, hogy a döntéseket most a két szuperhatalom hozza,
vagyis Sztálin és Roosevelt.
Úgy érzi, hogy őt elfelejtették.
És a háború hátralevő részében végig azon munkálkodik,
hogy érvényesítse a brit álláspontot a háború utáni világot illetően.
MOSZKVA 1944 OKTÓBERE
1944 őszén Churchill Moszkvába megy, hogy találkozzon Sztálinnal.
A befolyási övezetek ötlete addigra már befészkelte magát Churchill fejébe.
Hol van a világosan meghatározott brit befolyási övezet,
és hol van a szovjet?
Egy erős, soha le nem győzött nép vezetője vagyok.
CHARLES DE GAULLE-HOZ INTÉZVE
Mégis minden reggel az az első gondolatom,
hogy miképp járhatnék Roosevelt elnök kedvében,
a második gondolatom pedig az, hogyan engeszteljem ki Sztálin marsallt.
Churchill ekkor Roosevelt nélkül,
illetve hivatalos amerikai partner nélkül tárgyalt.
Hitt abban, hogy a történelmet a nagy emberek írják,
és a fejében ez bizonyára úgy nézett ki, hogy leülnek egy asztalhoz,
és vonalakat rajzolnak.
Szerintem ezek a százalékok igazságosak és méltányosak.
Ön egyetért?
Nekem megfelel.
Köszönöm, Joszif.
Churchill ezt a fecnit a számokkal úgy hívta: „a cédulaegyezmény”.
„Ez Nagy-Britanniáé lesz, az a maguké.”
ROMÁNIA OROSZORSZÁG 90% - A TÖBBIEK 10%
GÖRÖGORSZÁG NAGY-BRITANNIA 90%
Churchill ezzel azt jelezte, hogy a háború után sem kíván gyenge,
az USA-nak alárendelődő szereplő lenni,
és nem adja fel a törekvéseit,
hogy megtartsa a Brit Birodalom pozícióját.
Ezt talán el kéne égetnünk.
Végül is épp most döntöttünk több millió ember sorsáról.
Nem. Tartsa csak meg!
Azért „cédulaegyezmény” a neve,
mert Churchill tudta, hogy nem kéne ezt csinálnia.
Rendkívül cinikus tett volt,
és olyan helyek, mint Románia és Bulgária 80%-os orosz uralom alá kerültek.
Úgy érezte, Görögországot megmentette.
„Kimentettem a tűzből”, mondja valahol Görögországról.
Mint aki kihúz egy rönköt a tűzből.
JUGOSZLÁVIA 50/50% MAGYARORSZÁG 50/50%
De a Balkánt, Kelet-Európa más részeit illetően végül neki kellett engednie.
BULGÁRIA - OROSZORSZÁG 75%
Felismeri, hogy a legtöbb, amit tehet,
hogy minél jobban bebiztosítja a brit érdekeket.
Nagyon jó beszélgetéseink voltak a Vén Medvével.
Kezdem egyre jobban kedvelni. Biztos, hogy együtt fognak működni velünk.
LEVÉL CLEMENTINE-HEZ, 1944
De mindenről be kell számolnom az Elnöknek,
és ez bizony elég kényes ügy.
AZ USA VISSZAVERI A NÁCIKAT
AZ ARDENNEKI OFFENZÍVA
Nyugaton a németek visszavonulnak.
1945 JANUÁRJA
A Vörös Hadsereg egyre közelebb nyomul keleten.
Kezd kialakulni egy előérzet, hogy talán itt a vég.
SZERZŐ
1944 végére a három szövetséges rájön…
EURÓPA TÉRKÉPE
…hogy személyesen kell tárgyalniuk a háború végéről.
Sztálin nem akar kimozdulni az országából.
Fél a repüléstől, retteg otthagyni az őrségét,
így csak a Szovjetunió területén hajlandó találkozni.
JALTA
Churchill és Roosevelt beleegyeznek, hogy a Szovjetunióban találkozzanak.
A Szovjetunió romokban hevert
a keleti fronton zajló heves harcok után,
így a szóba jöhető kevés helyszínek egyike a Fekete-tenger partján fekvő Jalta volt.
Jalta hű tükre a Szovjetunió állapotának.
A felszínen minden rendben van,
de ha jobban megnézed, látod, hogy egészen más, mint amilyennek tűnik,
és valójában egy katasztrófa.
A palotát ellepték a poloskák.
Bebújtak Winston Churchill ágyába,
összecsípték a lábát, és Churchill meg is jegyezte,
hogy ha tíz évig keresték volna, akkor sem találtak volna rosszabb helyet,
és később úgy nevezte Jaltát, hogy „Hadész Riviérája”.
Ezennel belépünk a megjósolhatatlan világába,
ahol minden egyes lépés alkalom az önmegkérdőjelezésre.
AZ ALSÓHÁZHOZ INTÉZVE
Jaltában már jóval hosszabbak az árnyak.
Churchill később azt mondta,
hogy szerinte Roosevelt ekkor már nagyon gyönge volt.
FDR-nek negyedszer is sikerül nyernie, egész hallatlan módon,
az 1944-es választásokon, de rosszul van.
Pangásos szívelégtelenségben szenved.
Churchill egyszer azt írta róla:
„A barátságunk az a kőszikla, amelyre a világ reményeit építem.”
Azt hiszem, ebben már benne volt a búcsú előérzete,
hogy ez a hosszú dráma a végéhez közeledik.
Roosevelt, érthető módon, amerikai életeket akar menteni azzal,
hogy bevonja a szovjeteket a Japán elleni harcba.
Még nem tudja, hogy az atombombát bevetheti-e.
Dolgoznak rajta, de még nem tesztelték.
Rooseveltnek az is fontos, hogy létrehozza az Egyesült Nemzetek Szervezetét.
FDR annyira szeretné, hogy ez sikerüljön,
hogy talán elhitette magával,
hogy Sztálin be fogja tartani az ígéretét, mert annyira akarta, hogy így legyen.
Churchill csak önmagát tartotta elég okosnak a háború utáni világ kitalálására.
FDR-t aggasztóan naivnak és liberálisnak látta.
Tudta, hogy nem kedveli a Brit Birodalmat,
így nem bízhatta FDR-re a háború utáni világrend megtervezését.
Churchill azt akarta, hogy Roosevelt legyen keményebb Sztálinnal,
de ezt nem sikerült elérnie.
A Szovjetunió úgy döntött, hogy csatlakozik az ENSZ-hez,
és hadat üzen Japánnak, amint Európában véget ér a háború.
És úgy jönnek el, hogy Sztálin megígéri,
garantálja Lengyelország szabadságát és függetlenségét.
Sztálin viszont sajnos gátlástalanul hazudott.
Anglia 1939-ben azért lépett be a háborúba,
hogy megvédje Lengyelországot a megszállóktól.
Eleve ezért vállalta ezt a rettenetes háborút.
És a végén Sztálin elfoglalja Lengyelországot?
Churchill számára ez kész rémálom.
LEVÉL CLEMENTINE-HEZ
A világ nyomorúsága megrémít,
és egyre jobban félek,
hogy újabb viszályok üthetik fel fejüket, amint lezárjuk a mostaniakat.
Winston Churchill FDR-nek több mint ezer levelet és táviratot írt,
és Roosevelt összesen csaknem 800-szor írt Churchillnek.
Churchill volt az udvarló a kapcsolatban.
Elnök Úr, a saját feltételeink szerinti béke Németországgal és Japánnal
nem hoz sok nyugalmat a kettőnk számára.
Lesz egy szakadt, rongyos és éhes világ, amit újjá kell építenünk.
Vajon mit fog szólni Sztálin vagy az utódja ahhoz,
amilyennek ezt mi képzeljük el?
Eltávolodnak egymástól, kihűl a kapcsolatuk.
Szinte olyanok, mint egy régi házaspár, akik ismerik egymás gyengeségeit,
de élni sem tudnának egymás nélkül.
A SZÖVETSÉGESEK KÉT FRONTON KEZDIK MEG A BEHATOLÁST NÉMETORSZÁGBA
A VÖRÖS HADSEREG ELINDÍTJA A „VÉGSŐ” CSATÁT BERLINÉRT
1945. ÁPRILIS 12.
Az egész szabad világ döbbenettel értesült Franklin Roosevelt halálának híréről.
Amikor megkaptam a hírt 13-án, pénteken kora reggel…
DIADAL ÉS TRAGÉDIA
…úgy éreztem, mintha erővel megütöttek volna.
Amikor híre ment, hogy FDR meghalt,
Churchill figyelemre méltó gyászbeszédet mondott az Alsóházban,
elfogadva, hogy a barátságuk nem volt tökéletes,
és hogy egyszerre volt személyes és politikai.
A kapcsolatom ezzel a ragyogó személyiséggel
nagyon nagy szerepet játszott a hosszú, iszonyatos évek alatt,
míg együtt dolgoztunk.
Most, hogy ez a végéhez ért…
DIADAL ÉS TRAGÉDIA
…erőt vett rajtam a mélységes és jóvátehetetlen veszteség érzete.
Churchill egyszer azt mondta:
„Roosevelt nekem olyan volt, mint kinyitni egy üveg pezsgőt.”
Roosevelt meg azt írta neki: „Örülök, hogy egy évtizedben élek önnel.”
Szerencsénk volt, hogy ők voltak ott a válságos időkben.
Hitler meghozta a döntést, hogy végig Berlinben marad.
DIADAL ÉS TRAGÉDIA
A fővárost kevéssel ezután teljesen bekerítették az oroszok,
és a Führer elvesztette az irányítást az események fölött.
Már csak a saját halálát kellett megszerveznie a város romjain.
Szájon lőtte magát.
Hozzátenném, hogy szerintem helyes, hogy így végezte.
HITLER HALOTT
Nincs különösebb mondanivalóm
a háború helyzetéről Európában,
talán csak annyi, hogy határozottan jobban állunk,
mint öt évvel ezelőtt.
1945. MÁJUS 8.
Tegnap hajnalban, 2 óra 41 perckor
a német főparancsnokság képviselője
aláírta az egyezményt a feltételek nélküli kapitulációról.
A németek elleni háború tehát véget ért.
LEGYŐZTÜK NÉMETORSZÁGOT
Éljen a szabadság!
Isten óvja a királyt!
Az elsöprő győzelem órájában nyomasztóan tudatában voltam…
DIADAL ÉS TRAGÉDIA
…az előttünk álló nehézségeknek és veszélyeknek.
De egy rövid pillanatig azért örülhetünk.
Az európai győzelem estéjén
egyedül volt a Downing Street 10-ben,
mert Clementine Oroszországban volt egy állami látogatáson.
Vacsorázott, aztán kiment a kertbe,
hogy sétáljon Smokyval, a macskával.
Szerintem rendkívüli, hogy egyedül volt pont aznap este,
amikor végre beért a munkája gyümölcse.
NÉMETORSZÁG KAPITULÁL
Ha az oroszok valaha is elhiszik, hogy félünk tőlük,
vagy képesek leigázni minket, akkor mélységesen aggódom…
POTSDAMI KONFERENCIA
…a jövőbeni kapcsolatainkért.
Érthető, hogy nagyon eltér a brit, illetve az amerikai elképzelés
a háború utáni világrendről.
Az amerikaiak még mindig nem győzték le Japánt.
Hatalmas célkitűzéseik vannak ott is.
Nem osztják Churchill rémületét
a kelet-európai kommunista uralmat illetően.
Churchill retteg, hogy Sztálin nem áll meg a demarkációs vonalnál…
BRIT SZEKTOR
…ahogy megállapodtak, hanem terjeszkedni akar…
OROSZ SZEKTOR
…mert látta, mekkora a Vörös Hadsereg.
Borzad Sztálintól. Lát egy disztópikus háború utáni világot,
amelyben, azt hiszi, hogy a háború folytatódhat,
és egymásnak esik a Szovjetunió meg a szövetségesek.
Kell egy terv, amely garantálja a jaltai egyezmény végrehajtását,
és esélyt ad Lengyelországnak az önrendelkezésre.
Egyedül nem szállhatunk szembe az oroszokkal. Többen vannak.
Mielőtt az amerikaiak elmennének, tennünk kell valamit.
Támadjuk meg a szovjeteket?
- Ez elképzelhetetlen! - Pedig én már elképzeltem.
Akarok egy tervet minden eshetőségre.
Mielőtt túl késő lenne.
Kidolgoztak egy őrült tervet, az Elképzelhetetlen hadműveletet.
Eszerint a Wehrmachtot, a legyőzött német hadsereget
újra felfegyverezték volna,
hogy bevessék őket a szovjetek ellen.
Ez egy teljesen őrült terv volt, ami sosem valósult meg.
De jól érzékelteti, hol tartott Churchill mentálisan és érzelmileg.
Még meg kell bizonyosodnunk, hogy a nemes célokat,
amelyekért beszálltunk a háborúba, nem söprik félre,
és a „szabadság”, „demokrácia” és „felszabadulás” szavakat
nem fosztják meg valódi jelentésüktől.
DIADAL ÉS TRAGÉDIA
Kevés értelme lenne megbüntetni a hitleristákat a rémtetteikért,
ha utána totalitárius kormányok vagy rendőrkormányok
vennék át a német megszállók helyét.
Miután a háború véget ért,
Churchill tele volt gondolatokkal és ötletekkel,
hogy hogyan nézzen ki a háború utáni világ.
Ám előbb meg kell nyernie a választást.
Az akkori partnere, a Munkáspárt, már hallani sem akar a koalícióról.
Ők akarnak kormányozni:
„A háborút megnyertük, oké, kulcsszerepet játszottál,
de van egy jövőképünk, és abban nem szerepelsz.”
Ha úgy érzik, hogy elegük van belőlem,
és ideje felhagynom a politizálással,
higgyék el, hogy méltósággal elfogadnám.
DIADAL ÉS TRAGÉDIA
De figyelmeztetnem kell önöket, hogy készüljenek fel,
mert a nemes ügyekért további áldozatokat kell hozniuk.
Miért nem fest?
Igazán megérdemel egy kis lazítást.
Nyugodt vagyok.
Csak a gondolataim mindig megzavarják a nyugalmamat.
A háborút megnyerte.
Igen.
De most, hogy Európában béke van,
kötelességem kiírni a választásokat, és azt talán nem nyerem meg.
Tudja, hogy az emberek imádják.
Nem kéne inkább a győzelemben sütkéreznie?
De igen, azt kéne.
Jól van, ez esetben… csak fessen.
Az 1945-ös választásokat elhalasztották…
SEGÍTS, HOGY BEFEJEZHESSE A MUNKÁT
…a háború miatt,
és nehézkes az új választás lebonyolítása,
annyi katona volt szétszórva a világ minden pontján.
Nem engedhetjük meg magunknak, hogy könnyelműségekre
és gyenge kormányokra fecséreljük az időt.
A Munkáspártnak talán sose volt ilyen remek szlogenje.
Azt mondták: „Éljen Churchill, de szavazz a Munkáspártra!”
Ünnepeljük Churchillt és a győzelmet,
a felszabadulást, a megmenekülésünket,
de most ránk van szüksége az országnak.
Felülemelkedhetett volna a politikán.
Beállíthatta volna magát úgy, mint a nemzeti egység megtestesítőjét,
aki koalíciós kormányt vezetett.
Ehelyett belevetette magát egy totális, vitriolos kampányba a Munkáspárt ellen.
A külpolitika…
Mond pár ostobaságot a kampányban.
Azt mondja, hogy a Munkáspárt létre akar hozni egy Gestapót.
Lealacsonyodott, visszatért a partizánpolitikához,
és a közvéleménynek ez nem tetszett.
CHURCHILLT KIFÜTYÜLTÉK A KAMPÁNY VÉGHAJRÁJÁBAN
A szavazás után Mr. Churchill Dél-Franciaországba utazott festeni.
A kimerítő kampány után kivett pár jól megérdemelt pihenőnapot,
hogy aztán Truman elnökkel és Sztálin marsallal találkozzon.
Miközben várják, hogy megérkezzenek a szavazólapok,
Churchill Potsdamba utazik a második világháború zárókonferenciájára.
A potsdami konferencia hivatalosan július 17-én kezdődött.
Július 16-án, valahol az új-mexikói sivatagban
a világ belépett az atomkorszakba,
amikor az Egyesült Államok sikeresen tesztelt egy plutóniumbombát,
amiről kiderült, hogy rendkívüli erővel és romboló potenciállal rendelkezik.
Truman elnök Potsdamban várja a konferencia kezdetét.
A hírt azonnal közvetítik Truman elnöknek, akit csak pár hónapja iktattak be.
Churchill azt mondta Trumannak: „Szóljon, hogy siker vagy bukás.”
És Truman visszaküldött egy üzenetet: „Siker.”
Churchill felismerte, hogy ez a pillanat teljesen megváltoztatja a háborút.
A csendes-óceáni háború még tart, de már kezdték felismerni,
hogy Japán szárazföldi inváziója hihetetlenül költséges lesz.
Még Churchill is másfél millió áldozattal számol,
egymillió amerikaival, félmillió brittel.
A Manhattan-terv eredményes volt.
Csak meg kell hozni pár erkölcsi döntést,
és van egy atombombájuk.
Az atomegyezménybe beírták, hogy mielőtt bevetnek egy atomfegyvert,
Churchillnek is hozzá kell járulnia.
Churchill később azt mondja,
a beleegyezése egyöntetű, feltétlen és automatikus volt.
Hitte, hogy az atomfegyvert a háború lerövidítésére
és a költséges japán invázió elkerülésére kell használni.
Churchillnek sok okból is fontos lehetett, hogy ne maradjon ki ebből a döntésből.
Ezt a bombát ugyanaz az energia táplálja,
amitől a csillagok ragyognak az éjszakai égbolton.
Része akar lenni.
Ez nem lehet egy amerikai vívmány, és ezért egyezik bele oly készségesen.
Churchill hamarabb elutazott Potsdamból, mert a szavazatokat összesítették,
és hazarepült, hogy megismerje a választás eredményét.
Hirtelen egy éles szúrásra ébredtem, ami szinte fizikai fájdalommal járt.
Előtört az addig tudatalatti meggyőződés, hogy vereséget szenvedünk,
és eluralkodott az elmémen.
A nagy események óriási nyomása,
amely oly régóta lekötötte az elmém és mozgásban tartott, megszűnik,
én meg elesek.
Konzervatív Párt: 180.
Munkáspárt: 364.
Végül úgyis az emberek döntik el, hogy ki irányítsa őket.
És erre ő a legjobb példa. Mármint nézzük csak a fickót!
Sikerült győzelemre vinnie az országát,
megmentette a hazáját a második világháborúban.
Hogy aztán 1945-ben könyörtelenül kitegyék az ajtón.
Valóságos arculcsapás lehetett számára,
amikor megtudta az eredményt.
Anyám könnyekben tört ki,
és az egyetlen, aki nem sírt, most az egyszer, az Churchill volt.
Ő azt mondta: „Az emberek döntöttek.”
A Munkáspárt óriási győzelme azt mutatja, hogy az ország készen áll…
MINISZTERELNÖK, MUNKÁSPÁRT
…új politikával válaszolni az új világviszonyokra.
Öt és fél év háborúskodás és nehézség után
az emberek egészségügyi ellátást, újjáépítést akartak.
De persze az ékesszóláshoz való tehetségét nem vesztette el a vereségben sem.
Clementine biztatta, hogy valahol mélyen talán áldás lesz.
„Olyan mélyre én nem látok” - felelte.
A britek egyféleképpen ítélték meg Churchillt a háborúban,
amikor ez a fajta államférfiúi nagyság, eltökéltség…
SZERZŐ
…nagyon jól jött az emberek mozgósításához, inspirálásához
egy iszonyú nehéz és sötét pillanatban, és másként látták békeidőben.
Ha akkor olyan népszerű lett volna a britek tudatában, mint most,
nehéz elképzelni, hogy elveszíthetett volna bármilyen választást,
mert azóta egy hihetetlenül ikonikus figurát,
egy fantasztikus hőst faragtunk belőle.
Megtagadják tőlem a hatalmat a jövő alakításához.
A tudás és a tapasztalat, amit összegyűjtöttem,
a tekintély és a jóindulat, amit oly sok országban kivívtam,
mind elvész.
Elveszíti a hatalmát,
de még mielőtt visszatérne Londonba az eredményért,
kiadják a Potsdami nyilatkozatot.
Felszólítják Japánt a feltétlen kapitulációra, vagy…
Mi volt a puskapor? Banalitás.
HENRY STIMSONHOZ INTÉZVE, 1945
Mi volt az elektromosság? Jelentéktelenség.
Ez az atombomba a harag második eljövetele.
HIROSIMA, 1945. AUGUSZTUS 6.
NAGASZAKI 1945. AUGUSZTUS 9.
GYŐZELEM! JAPÁN KAPITULÁLT
A bomba elhozta a békét,
de a békét csak az ember tudja megőrizni.
És mostantól olyan büntetés terhe mellett őrzik majd,
amely nem csak a civilizáció túlélését veszélyezteti,
hanem az emberiségét magáét is.
Egy egész élet hosszú és változatos tapasztalatai után
a legértékesebb tanács, amit adhatok,
hogy tudni kell megőrizni a pillanatot.
Egy olyan ember, mint Churchill, nem tud csak úgy lemondani mindenről…
ÍRÓ
…a békés festegetésért, hisz ez az élete része volt.
Nem akarta, hogy ez legyen az egész élete,
ezért esze ágában sem volt csak úgy visszavonulni.
Churchill sosem tud nyugton ülni. Ő mindig igyekszik valahová.
1946 MÁRCIUSA
Meghívják, hogy mondjon beszédet a Missouri állambeli Fultonban,
ahol Harry Truman amerikai elnök született.
Uram, felszállhat a Jefferson Citybe tartó vonatra.
Akkor még van időm ronggyá verni ezeket az urakat a sajtótól.
Én hármat kérek.
Én egyet.
Tudják, fiúk, ha újjászülethetnék,
van egy ország, amelyiknek szívesen lennék polgára.
Ahol az ember tudja, hogy a jövője határtalan.
És az melyik, Mr. Churchill?
Az Egyesült Államok.
Bár helytelenítem egyes szokásaikat.
És melyek lennének azok?
Az egyik az, hogy evés közben abbahagyják az ivást.
Tartom a tétet.
Flöss. Treff.
Miről fog szólni a beszéde, uram?
Nem tudtam, hogy dolgozunk játék közben.
A Szovjetunió befolyási övezetének gyalázatosságáról fogok beszélni.
Arról, hogy átváltozott egy áttörhetetlen fallá,
és milliókat tart elnyomás alatt.
Az oroszok nemrég a szövetségeseink voltak.
Ők háborús uszítónak hívják önt.
Nem ez lesz az első alkalom.
Csakhogy én, uraim,
már játszottam ilyen lapokkal.
Igazam volt 1938-ban…
és most is igazam van.
FULTON, MISSOURI 1946. MÁRCIUS 5.
A Balti-tengernél fekvő Stettintől az Adriai-tengernél fekvő Triesztig
egy vasfüggöny ereszkedett le az egész kontinensre.
Mindig antikommunista volt.
Próbálja emlékeztetni a hallgatóságát mindarra, ami szerinte egyesít minket:
szabadság, demokrácia, szólásszabadság,
és ezek mind veszélyben vannak a szovjetek által uralt övezetben.
Azt kell ma fontolóra vennünk,
amíg még van idő,
hogy miként teremtsük meg a szabadság és a demokrácia feltételeit
a lehető leggyorsabban minden országban.
Elmondta a nagy vasfüggönyös beszédet, meghatározta a jót és a gonoszt.
Az efféle morális tisztánlátás dühíti az embereket.
És persze megint azzal vádolták, hogy háborút szít,
épp mint az 1930-as években.
A nehézségek és veszélyek nem szűnnek meg attól,
hogy becsukjuk a szemünket.
Ez a beszéd megjósolja, hogy mi fog történni,
vagyis hogy egy vasfüggöny ereszkedik le Európára,
majd következik a hidegháború.
1945. OKTÓBER 24. MEGALAKUL AZ ENSZ
VASFÜGGÖNY FENYEGET
A SZOVJETEKNEK ATOMBOMBÁJUK VAN
1949. AUGUSZTUS 29. A SZOVJETEK ATOMBOMBÁT TESZTELTEK
Sok mindenben tévedett a pályafutása korai szakaszában,
de kétszer igaza volt:
a nácizmus zsarnokságát és a szovjet kommunizmust illetően.
Sokan mondták a háború után, hogy vonuljak vissza,
maradjak meg egy idős államférfinak.
R. V. JONESHOZ INTÉZVE
De hogy tehetném?
Egész életemben harcoltam, és most sem adhatom fel a harcot.
A vágy, hogy főszerepet játszhasson a nemzetközi porondon, még élt benne.
Nem akar lemondani róla.
Uram, második jelenet, első felvétel!
Hölgyeim és uraim!
KAMPÁNYFILM 1950
A szavazat, melyet leadnak február 23-án,
nagyon fontos a jövőjük szempontjából.
- Csapó! - Nem voltam jobb?
Mi vagyunk a kiválasztottak.
Nem bírom megjegyezni.
Pedig ritka jó memóriám van.
Tudom, uram, és nem gond. Ne aggódjon! Nézzen a kamerába, és kezdje újra!
Mi vagyunk a kiválasztottak.
Mindannyian átkozottak lesznek.
Nem lesz hely a maguk számára a mennyben.
Nem zsúfolhatjuk tele a mennyet.
Rögzíti az idézeteket, amiket ma reggel olvastam?
Ebből hozzák ki, amit tudnak.
Az van a demokráciával, hogy az emberek rád unnak.
Ez a fickó Anglia vezetője volt egy brutálisan nehéz korban,
de mégis kirúgják,
de aztán visszatér miniszterelnökként.
Fantasztikus visszatérés volt.
A Munkáspárt hat éve után a konzervatívokat választották meg.
Visszatér Winston Churchill, a nemzetközileg elismert államférfi.
A brit Alsóházban, a képviselők előcsarnokában
ott áll Churchill hatalmas bronzszobra,
és van egy szokás a parlamenti képviselők közt,
hogy megérintik a cipőjét, mert szerencsét hoz.
Mindannyiunkat naponta emlékeztetnek a személyére.
BRIT KÜLÜGYMINISZTER
Mindig is hitte, hogy úgy lehet bekerülni a történelembe,
hogy te magad írod azt.
Úgyhogy nekilátott.
FDR halott.
És nem valószínű, hogy Sztálin naplót ír.
És Hitler is halott.
Rögtön magához ragadja a narratíva irányítását,
ő alakítja ki, hogy hogyan látjuk a második világháborút,
ami egy rendkívül erős hatalmi pozíció.
Ő élt ezzel a hatalommal,
így történészek generációja, és később a nyilvánosság is,
a második világháborút és annak minden eseményét
az ő szemével látja.
A 2. világháború…
PAKISZTÁN FÜGGETLEN
…elhozta a Brit Birodalom végét.
MEGSZÜLETETT A FÜGGETLEN INDIA
A nép szabadságot, nacionalizmust követel.
Churchill hiszi, hogy Anglia és az USA dönti el, merre tartson a világ.
Ám közben Amerika kiépít egy másfajta birodalmat,
ami a gazdasági kontrollról szól, és erősen ütközik Churchill elveivel.
Imperialistaként sosem tudta elfogadni, hogy a Birodalomnak vége.
Churchill kulcsfigura, ha érteni akarjuk ezt a brit identitásról szóló narratívát,
amit azért dolgoztak ki, hogy a britek büszkék lehessenek magukra.
Nem egy embert látunk a maga bonyolultságával, hibáival,
hanem a győzelem szimbólumát, a status quo megerősítését,
a folytonosságot, hagyományt, osztályrendszert.
A világ néha erős vezetőkre éhezik,
és Churchill erős vezető volt,
aki sose felejtette el a szabadság szépségét
és a demokrácia fontosságát.
Whitmant parafrazálva: „Ahogy Amerikában, úgy Churchillben is sokaságok vannak.”
Szerintem lehet valaki olyan vezető, hogy rendkívüli dolgokat ér el,
tényleg segít megmenteni a világot egy rettentően gonosz erőtől,
de közben borzasztó döntéseket hoz,
és olyasmit vall, ami szerintünk visszataszító.
Ez mind belefér. Mindegyik állítás igaz lehet.
Mégsem jelenti azt, hogy le kell döntenünk a szobrát,
talán csak törekednünk kéne részletesebben elmesélni a történetet.
A makacsság, az elszántság,
az ékesszólás, a szellemesség, az akaraterő, a céltudatosság.
Ebben az értelemben
a britek benne látják
a legjobbjaik megtestesülését.
Fizikailag bátor,
erkölcsileg bátor,
csupa éleslátás és előrelátás.
Annyira vicces,
hogy képes megnevettetni az embereket 60 évvel a halála után is.
Ez a portré figyelemre méltó példája a modern művészetnek.
És egy olyan határozott szellem,
amilyet ritkán láttunk az emberi történelemben.
Churchillnek inspirálnia kéne minket,
de nem azért, mert hős, hanem mert annyira emberi.
Felvirradhat a nap, amikor a fair play…
ALSÓHÁZ, 1955
…az embertársaink szeretete, az igazság és a szabadság tisztelete
meggyötört generációk sorának engedi meg, hogy derűsen, diadalmasan kimeneteljenek
ebből a szörnyű korszakból, amelyben élnünk adatott.
Kiskoromban Chartwellben laktunk,
és egyszer a bátyám végigszaladt a folyosón,
befutott nagyapa dolgozószobájának legbelső szentélyébe,
ahová egyikünk sem léphetett be.
És azt kérdezte: „Nagypapa, tényleg te vagy a legnagyobb élő angol?”
És ő azt mondta: „Igen, de most tűnés!”
Bár lelkes hazafi volt,
és néha fanatikus hívője a Brit Birodalomnak,
alapvetően liberális volt.
Hitt a fejlődésben. Hitt a szabadságban és a lehetőségekben.
Szerintem az alakja ma fontosabb, mint bármikor,
mert az értékek, amelyekben hitt, komoly veszélyben forognak,
és győzniük kell.
Háborúban: elszántság.
DIADAL ÉS TRAGÉDIA
Vereségben: dac.
Győzelemben: nagylelkűség.
Békében: jóindulat.
A feliratot fordította: Györfi Rita